રાઈટ ટુ એજ્યુકેશન એક્ટ (RTE) અંતર્ગત ખાનગી સ્કૂલોમાં ૨૫ ટકા પ્રમાણે પ્રવેશ મેળવતા ગરીબ અને મધ્યમવર્ગના બાળકોને સરકાર દ્વારા સ્ટેશનરી ખર્ચ પેટે શિષ્યવૃત્તિ ચૂકવે છે. જોકે આ બાળકોના ખાતામાં બેંકો દ્વારા મિનિમન બેલેન્સના નામે ચાર્જ વસુલતી હોવાની રાષ્ટ્રીય બાળ આયોગ સુધી ફરિયાદો પહોચી હતી. જેના સંદર્ભે આયોગ દ્વારા સ્ટેટ બેંક ઓફ ઈન્ડિયા (SBI)ના તમાં નોડલ ઓફીસરોને પત્ર દ્વારા સુચના આપી છે કે, આરટીઈ હેઠળ પ્રવેશ મેળવેલા ગરીબ બાળકોના બેંક એકાઉન્ટમાથી કોઈપણ પ્રકારનો ચાર્જ વસુલી શકાય નહી. અને અત્યાર સુધીમાં જે કઈ પણ ચાર્જ વસુલ્યો હોય તે પરત કરવામાં આવે.